Diari Oficial de la Generalitat Valenciana


Sumari del DOGV 3614, del 28-10-1999 (1999/9014)

RESOLUCIÓN de 23 de abril de 1999, de la Direcció General d'Indústria i Energia, per la qual es concedeix la 1a modificació no substancial de l'aprovació de model del sistema de mesura de líquids distints de l'aigua EO, consistent en la introducció d'una nova versió denominada UT-1, fabricat per CH. Gysi AG a Suïssa i presentat per l'entitat Mixomat, SL, Espanya.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3614

Data del DOGV
:   28-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9014


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓN de 23 de abril de 1999, de la Direcció General d'Indústria i Energia, per la qual es concedeix la 1a modificació no substancial de l'aprovació de model del sistema de mesura de líquids distints de l'aigua EO, consistent en la introducció d'una nova versió denominada UT-1, fabricat per CH. Gysi AG a Suïssa i presentat per l'entitat Mixomat, SL, Espanya. [1999/X9014]
  
Vista la petició realitzada per l'entitat Mixomat, SL, amb registre de control metrològic núm. 09-05-001, domiciliada al c/ Marquesa V, 556 de Dénia (Alacant), en sol·licitud de modificació no substancial de l'aprovació de model del sistema de mesura de líquids distints de l'aigua EO, consistent en una nova versió denominada UT-1.
  
Vist l'informe tècnic número CEM-ITC-98/113-6.4, referent a sistema de mesura destinat al subministrament de mescla de carburant líquid i oli per a vehicles de motor marca MIX-STAR, model EO, versió UT-1.
  
Atesa la Resolució de 5 d'agost de 1996, d'aquesta direcció general, per la qual es va concedir l'aprovació de model del sistema de mesura destinat al subministrament de mescla de carburant líquid i oli per a vehicles de motor marca MIX-STAR, model EO, fabricat a Suïssa per la firma CH. Gysi AG i presentada per l'empresa Mixomat, SL.
  
Atesos la Llei 3/1985, de 18 de març, de Metrologia, el Reial Decret Legislatiu 1.296/1986, de 28 de juny, que la modifica i estableix el Control Metrològic CEE, i el Reial Decret 597/1988, de 10 de juny, pel qual es regula el Control Metrològic CEE.
  
Atés el Reial Decret 1.616/1985, referent al control de l'Estat sobre metrologia, aprovació de model i verificació primitiva.
  
Ateses les ordres ministerials de 26 de desembre de 1988 i de 28 de desembre de 1988, per mitjà de les quals es regulen els comptadors volumètrics i els sistemes de mesura per a líquids distints de l'aigua.
  
Atés el Decret 149/1998, del Govern Valencià, pel qual s'assignen les funcions de control metrològic i s'estableixen les condicions de l'exercici del dit control.
  
Aquesta Direcció General d'Indústria i Energia de la Conselleria d'Ocupació, Indústria i Comerç, resol:
  
Primer
  
Concedir la 1a modificació no substancial de l'aprovació de model del sistema de mesura de líquids distints de l'aigua EO, consistent en la introducció d'una nova versió denominada UT-1, modificació no substancial que es troba afectada pels mateixos terminis de validesa que la resolució d'aprovació de model de 5 d'agost de 1996 per la qual s'aprovà el model original. La descripció de la nova versió és la següent:
  
La modificació consisteix en la introducció d'una versió del model EO, denominada UT-1.
  
Es tracta d'un sistema de mesura destinat al subministrament de carburant líquid, sense mescla o amb mescla fixa al 2% amb oli, per a vehicles de motor amb règim de funcionament en mànega plena.
  
El sistema és completament autònom, emmagatzema la mescla en un depòsit, és accionat pneumàticament i pot subministrar una única relació de mescla del 2%. Preparat per al pagament amb monedes de 100 pessetes exclusivament.
  
Segon
  
El signe d'aprovació de model assignat serà:
  
Tercer
  
Els instruments corresponents a la 1a modificació no substancial de l'aprovació de model a què es refereix aquesta resolució portaran les següents inscripcions d'identificació:
  
Fabricant: CH. Gysi AG.
  
 CH-4652 Winznau/Olten
  
 Suïssa
  
Denominació: Marca MIX-STAR
  
 Model EO
  
 Versió UT-1
  
Signe d'aprovació de model:
  
Dades tècniques: Relació volumètrica de mescla 0 o 2 %
  
 Volum de l'èmbol impulsor 0,4l - 1l
  
 Pressió pneumàtica de treball 6 bar
  
 Contingut útil del depòsit 80 l
  
 Classes de líquids a mesurar Gasolines o mescles
  
 Indicador del volum de venda 4 dígits
  
 Regulació del preu possible 100 a 250 PTA/l
  
 Monedes de pagament 100 PTA
  
 Error màxim tolerat (OIML R 117) 1 %
  
Núm. de sèrie i any de fabricació.
  
Quart
  
Els instruments corresponents a aquesta resolució hauran de complir tots els condicionaments inclosos en l'annex al certificat de la 1a modificació no substancial d'aprovació de model.
  
Als efectes que siga procedent, es tramet còpia d'aquesta resolució al Centre Espanyol de Metrologia, del Ministeri de Foment.
  
Contra aquesta resolució que no posa fi a la via administrativa es podrà interposar un recurs ordinari davant del conseller d'Ocupació, Indústria i Comerç, en el termini d'un mes comptat a partir del dia de la notificació de la present resolució, de conformitat amb el que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.